גרשון חן

הרב גרשון חן (ה'תרמ"ח, 1888 - ו' בסיוון ה'תשל"ח, יוני 1978) היה רב, דיין ופוסק חסיד חב"ד. כיהן כמשגיח בישיבת תומכי תמימים בלובביץ', רב העיר אולקסנדריה באוקראינה, מייסד וראש ישיבה בעיר, דיין בבית הדין הרבני בחיפה ובבית דין רבני חב"ד, רב שכונת שיכון חב"ד בירושלים ומעורכי האנציקלופדיה התלמודית.

ביוגרפיה 
נולד ברוהצ'וב לדוד ונחמה מינה חן. אביו היה בנו של אברהם אהרן בן הרב פרץ חן ומבני משפחת חן. אחיו היה הרב יוסף חן רבו של עמק יזרעאל. למד בישיבת תומכי תמימים בלובביץ' ובהורדשיץ. בה'תרס"ז (1906) מונה על ידי רבי יוסף יצחק שניאורסון בעודו תלמיד בישיבה למשגיח זמני בישיבה בלובביץ'.

בהוראת אדמו"ר הרש"ב למד הוראה הלכתית, והוסמך לרבנות על ידי הרב סעדיה באליטר, הרב יצחק יואל רפאלוביץ', הרב דוד יעקובסון, דוד אביו הרב דוד צבי חן, בנו הרב מנחם מנדל חן והרב שמריהו יהודה לייב מדליה.

בה'תרע"ג נישא לגיסיא בת הרב חיים לייב איטקין שהיה רב העיר אולקסנדריה ונפטר כשנה קודם השידוך. עם נישואיו ירש את תפקיד חמיו, הדבר התפרסם גם בעיתון האח. בה'תרע"ט ייסד באולקסנדריה סניף של ישיבת תומכי תמימים ועמד בראשה.

בט' באב ה'תרצ"ג (1933) עלה הרב חן לישראל והתגורר בחיפה, שם הוסמך על ידי הרב קוק ומונה בהמלצתו לדיין בבית הדין הרבני. בה'תשכ"ב עבר לירושלים ומונה לרב שיכון חב"ד. בה'תשל"ח (1978) נפטר ונקבר בהר הזיתים. לא הותיר אחריו צאצאים.

עץ יוחסין

לקריאה נוספת 
 אבני חן, פרק כד, ה'תשע"ה, הוצאת ספרים קה"ת, אליעזר ליין ושניאור זלמן ברגר.
30 שנה ושבע סמיכות • מיוחד, באתר שטורעם.נט

קישורים חיצוניים 
 מת זקן רבני חב"ד בישראל, דבר, 12 ביוני 1978, עמ' 2

הערות שוליים

גרשון
דייני בתי הדין הרבניים
חברי בית דין רבני חב"ד
ירושלים: רבני שכונות
חיפה: רבנים
רבנים בלארוסים
רבנים אוקראינים
רבני ערים באירופה
אנשי העלייה החמישית
ראשי ישיבה חסידים במזרח אירופה
ראשי ישיבות תומכי תמימים - חב"ד
בוגרי ישיבת תומכי תמימים בלובביץ'
יהודים הקבורים בהר הזיתים: חלקת חב"ד
עורכי האנציקלופדיה התלמודית
ישראלים שנולדו ב-1888
ישראלים שנפטרו ב-1978